kardosdrur/scandi-wiki huggingface dataset:
Weddingstedt

Weddingstedt er en by og kommune i det nordlige Tyskland, beliggende i Amt Kirchspielslandgemeinde Heider Umland i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Weddingstedt er beliggende på en gest ved randen af marsken. I kommunen ligger ud over Weddingstedt, landsbyerne Borgholz, Waldstedt og Weddinghusen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Wesseln

Wesseln er en by og kommune i det nordlige Tyskland, beliggende i Amt Kirchspielslandgemeinde Heider Umland i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen grænser til landkreisens administrationsby (Kreisstadt) Heide. I byen Wesseln er der en grundskole og et kapel, der hører til sognet St. Andreas Weddingstedt.

I kommunen ligger stenaldergravhøjen Rugenbarg (13,5 moh.).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Fédération Française de Tennis

Fédération Française de Tennis (FFT)  er det styrende organ for tennissporten i Frankrig. Forbundet blev stiftet i 1920 og varetager organisationen, koordination og promovering af tennis i hele landet. Forbundet arrangerer flere tennisturneringer i Frankrig, herunder French Open, administrerer de franske landshold, herunder Davis Cup- og Fed Cup-holdene og supporterer de franske tennisklubber. Forbundets navn var Fédération Française de Lawn Tennis, indtil det skiftede til det nuværende i 1976.

Eksterne henvisninger 
Fédération Française de Tennis  

Tennisorganisationer
Tennis i Frankrig
Sportsorganisationer i Frankrig
Etableret i 1920
Terra Mystica

Terra Mystica er et designerbrætspil for to til fem spillere, designet af Helge Ostertag og Jens Drögemüller. Spillet udkom først på Feuerland Spiele i Tyskland i 2012, og blev i 2013 udgivet på engelsk og fransk af Zman Games, henholdsvis Filosofia Édition. Feuerland Spiele udgav anden udgave af spillet på tysk i 2013.

Spilforløb 
Spillet begynder med at hver spiller vælger én af fjorten fantasyracer. Hver race har forskellige evner og betaler forskellig pris for at udføre forskellige handlinger. Hver race kan desuden kun bygge på én af de syv terræntyper, der er på brættet, så en væsentlig del af spillet er terraforming af felterne, så de kan benyttes af den enkelte race.

Spillet forløber over seks runder, hvor spillerne tager et valgfrit antal handlinger for at udvikle deres samfund på forskellig måde, såsom bosættelse på nye felter, bedre bygninger, bedre infrastruktur og større investeringer i forskellige religioner.

Et unikt træk ved spillet er at de point, der benyttes til at udføre forskellige handlinger, cirkulerer mellem tre puljer, og at de kun kan benyttes, når de ligger i den tredje pulje.

Sejrspoint opnås i løbet af spillet på forskellige måder, og efter seks runder er der en pointtildeling som afslutning af spillet, og den spiller, der har flest point, vinder.

Udvidelser 
Fire yderligere by-brikker blev delt ud som promotion på Spiel 2013.

Yderligere en brik fulgte med bladet Spielbox's juni 2013-udgave.

En større udvidelse, Terra Mystica: Fire & Ice, blev udgivet i november 2014. Den introducerer seks nye racer, to nye terræntyper og nye regelvarianter.

Priser 
 2013 Deutscher Spiele Preis, 1. plads
 2013 International Gamers Award, Multiplayer Strategy Game, 1. plads 
 2013 Jogoeu User's Game, Adult Game of the Year, 1. plads
 2013 Hra Roku, Game of the Year
 2013 Guoden Ludo
 2013 Le Tric Trac d'Or

Modtagelse 
I juni 2015 er spillet rangeret som det næstbedste på BoardGameGeek (efter Twilight Struggle).

Shut Up & Sit Down gav spillet en overvældede positiv anmeldelse.

Ryan Meltzer fra Dice Tower gav spillet en generelt positiv anmeldelse, mens Tom Vasel, også fra Dice Tower, gav det en blandet anmeldelse og sagde at han ikke var sikker på, hvor velafbalanceret det var uden først at skulle spille det mange flere gange.

Referencer 

Brætspil
Lawn Tennis Association

Lawn Tennis Association (LTA) er det styrende organ for tennissporten i Storbritannien, Isle of Man, Guernsey og Jersey. Forbundet blev stiftet den 26. januar 1888, og den syvdobbelte Wimbledon-mester William Renshaw blev valgt som den første formand.

Forbundet har hovedsæde på National Tennis Centre i Roehampton i London.

Forbundet arrangerer bl.a. Wimbledon-mesterskaberne i samarbejde med The All England Lawn Tennis & Croquet Club.

Kilder / eksterne henvisninger 
 Lawn Tennis Association

Referencer 

Tennis i Storbritannien
Tennisorganisationer
Etableret i 1881
Arne Pander

Arne Pander (12. juli 1931 - 22. maj 2015) var en dansk speedwaykører, der var danmarksmester i denne sportsgren i 1956 og 1958, hvorpå han blev professionel i England og kørte for det lokale hold i Oxford i perioden 1959-1969. Med dette hold blev han engelsk mester i 1964.

Arne Pander hed egentlig Arne Kristensen, men fik tilnavnet Pander, der på en lidt forvansket måde hentydede til hans udseende, idet han relativt lille (166 cm), men havde en smidig krop og i øvrigt altid kørte iført en sort dragt, så han dermed lignede en panter. Han debuterede på Hinge-banen ved Silkeborg 1. juli 1951 og var snart efter en af landets bedste kørere. Inden han blev professionel, var han et stort trækplaster på de danske baner, blandt andet på hjemmebanen i Sinding ved Herning, lige som han tre år i træk vandt Elektrolløbet på Charlottenlund Travbane tre år i træk (1956-1958).. Pander havde ambitioner om at blive verdensmester og rejste derfor til England for at blive professionel. I det første år i Oxford lå han som nummer ni på verdensranglisten, og året efter rykkede han op som nummer fire, men ambitionerne led et knæk, efter at et alvorligt uheld i en holdkamp 1961 gav ham kraniebrud og permanent tab af hørelsen på det ene øre. Han vendte dog tilbage og var klubbens topscorer i adskillige sæsoner, indtil endnu en ulykke i en holdkamp 17. april 1969 satte en stopper for karrieren.

Pander kom til verden i Balle ved Silkeborg og voksede op i Herning. Han fik motorcyklerne tæt ind på livet fra barnsben, da hans far havde et motorcykelværksted i Herning, og her kom sønnen i lære som mekaniker. Da han blev professionel, flyttede han til England og forblev der resten af sine dage. Efter afslutningen af karrieren havde han blandt andet en pub, og i en periode arbejdede han som mekaniker på Lotus-fabrikken. Han var gift fire gange og havde fem børn.

Referencer 

Speedwaykørere fra Danmark
Deni Jordan

Deni Jordan er en dansk stuntmand og stuntkoordinator. Han startede sin stuntkarriere ved et tilfælde da han mødte Martin Spang Olsen som dengang ledte efter potentielle stuntmænd til filmen "Op på fars hat" . 

Efter mange år som stuntmand på forskellige produktioner fik Deni sit første store internationale job som stuntkoordinator på den Svensk/Tyske/Italienske film og serie "Vendetta" baseret på Jan Guillous bog om agenten Carl Hamilton. Denne produktion var en slags svendeprøve for Deni som arbejdede på produktionen i 6 mdr med optagelser i Sverige, Spanien og Italien. 
Sidenhen har det gået stærkt og Deni har henholdsvis lavet store produktioner både i Danmark såsom "Flammen og Citronen" , "Mænd og Høns", "Broen" og en masse af de største film og tv produktioner i Norden såsom Wallander , Millenium, Headhunters, Mammon, Øyevitne og Melancholia. Fuld curriculum kan ses her. 

De seneste år har Deni arbejdet på Skandinaviske produktioner men også en del udenlandske som History is made at night, Pioneer, Covert Affairs, Barnaby, Welad Rizk og Albion - Rise of the Danaans. Deni vandt i 2002 de uofficielle verdensmesterskaber i stunt i Moskva, også kendt som Prometheus Festivallen.  

Deni er som den eneste danske stuntmand 3 gange nomineret til en Taurus World Stunt Awards i 2010, 2014 og 2020 for henholdsvis BBC filmen "Firewall",  filmen "Pioneer"  - og senest i 2020 for actionthrilleren "Kasablanka" .  

Deni Jordan har stuntfirmaet Scandinavian Stunt Group . Deni er desuden begyndt at instruere og har i 2014 færdiggjort tv-serien "The Stunt Comedy Show" som blev vist på DR Ultra i 2014 og 2015 og som desuden pt. er solgt til 14 lande.

Eksterne henvisninger 
 

Filmfolk fra Danmark
Underofficer

En underofficer er betegnelsen for en befalingsmand i militæret, der er på et mellemlederniveau.

I det danske forsvar udgør underofficerer gruppen af sergenter og korporaler.

Se også 
 Militær rang
 Non-commissioned officer

Militære titler
Pantalone

Pantalone, eller Pantaleone, er en fiktiv person i de populære folkelystspil commedia dell'arte, der opstod i Italien under renæssancen. Ifølge denne tradition skal Pantalone forestille en nærig købmand fra Venedig. Pantalone var et almindeligt drengenavn i Venedig og den katolske San Pantaleone var byens skytshelgen. Pantalone er ellers en komisk figur og bærer stramme, røde lange bukser ned til fodsålen (eventuelt røde knæbukser og strømper), kappe, rød lue og veneziansk maske med skæg. Dragten kan også have en forbindelse til den traditionelle jødiske klædedragt i Europa.

Rolleskikkelsen Pantalone har givet ophav til betegnelsen pantalonger, som oprindelig blev brugt om lange bukser som kom på mode i Frankrig efter den franske revolution i 1790'erne.

I formen pantaloni og pantalons bruges ordet på italiensk, fransk og nederlandsk om alle slags lange bukser.

En af hovedfigurene i komedien er Pantalones tjener Harlekin, som har rollen som satiriker og parodist.

Eksterne henvisninger 

Commedia dell'arte
Fiktive personer
Ring 2 (Roskilde)

Ring 2 ofte benævnt O2 er en 7,6 km lang ringvej der går igennem det sydlige del af Roskilde, den består af Søndre Ringvej samt den del af Østre Ringvej som går fra Køgevej til Frederiksborgvej.
Ringvejen en er en del af primærrute 6, og er med til at lede den tung trafikken, som kører nord /syd, om byen. 

Vejen starter i Ringstedvej og føres derefter mod øst, den passere under jernbanen mellem København og Ringsted, og derefter Køgevej (primærrute 6), hvorfra der er forbindelse mod Køge samt af Holbækmotorvejen mod København og Sjællands Odde, Holbæk og Kalundborg. Den forsætter derfra videre og passere sekundærrute 217 Vindingevej, hvorfra der er forbindelse til Vindinge samt til Greve Landsby og Greve Strand. Vejen går derefter en bue vest om Roskilde og passere Københavnsvej sekundærrute 158 og Trekroner Alle, og ender til sidste i Frederiksborgvej i det nordlige Roskilde..

Kilder 

Bygninger, konstruktioner og anlæg i Roskilde
Ringveje i Danmark
Transport i Roskilde
Jan Wijnants

Jan Wijnants (også Wynants, født 1632 i Haarlem, død 23. januar 1684 i Amsterdam) var en nederlandsk maler.

Han efterlod arbejder, som er daterede mellem 1641 og 1679 og virkede i Haarlem og i Amsterdam. Han malede landskaber, hvor mennesker og dyr indsattes af Philip Wouwerman, Jan Lingelbach, B. Gaal og Adrian van de Velde. Hans tidlige malerier er varme og saftige i farven og havde en lukket baggrund; hans senere, mest kendte og ansete arbejder viser åbne steder under klar eller halvklar himmel, trægrupper på den ene side, fri udsigt på den anden, lette trækroner og omhyggeligt gengivne stammer, alt med fast form og kølig farveskala. Af hans mange arbejder findes flere i München (som Landskab med jagthund), i Sankt Petersborg (som Bondegård, 1656), i Amsterdams Rijksmuseum (som Vej ved skovbrynet, 1668 og et karakteristisk Landskab, 1669). Desuden findes malerier af ham i Wien, Dresden, Berlin, London, Haag, København samt i Stockholms Nationalmuseum: Bondegård, Vej gennem egeskov, Vej gennem dynerne og Bakke med udsigt over en flod og en bjergås.

Værker

Kilder

Eksterne henvisninger 

 Jan Wijnants i National Gallery, London
 Jan Wijnants i RKDlibrary

Malere fra Nederlandene
Personer fra Haarlem
Ring 1 (Roskilde)

Ring 1 ofte benævnt O1 er et system af tilsammen 4,6 km veje beliggende rundt om Roskildes bymidte. Vejene skal være med til at lede den tunge trafik uden om bymidten..

Vejsystemets forløb 
Hvis man tager udgangspunkt i Kong Valdemars Vej og følger vejsystemet med uret, forsætter det ad Algade under Røde Port og videre ad Ny Østergade og Køgevej på sydsiden af Roskilde Station og gennem viadukten under jernbanearealet i SV-enden af Roskilde Station. Derefter forsættes  mod vest ad Jernbanegade, videre ad Borgediget, Byvolden, Sankt Mortens Vej, og Sankt Clara Vej, som ender i en rundkørsel, hvor udgangspunktet Kong Valdemars Vej mødes igen.

Kilder 

Ringveje i Danmark
Bygninger, konstruktioner og anlæg i Roskilde
Transport i Roskilde
Ring 2 (Helsingør)

Ring 2 ofte benævnt  O2 er en ca. 3,5 km lang ringvej der går igennem det vestlige Helsingør, Ringvejen skal være med til at få den tunge trafik uden om Helsingør, og fordele den mod henholdsvis Hillerød, Helsinge og København.

Vejen starter i Gl. Hellebæk Vej og føres som Gefionsvej mod syd, vejen passerer Esrumvej hvor der er forbindelse mod Helsinge, den passerer derefter E47 Kongevejen hvorfra der er forbindelse til København og Helsingør C, samt færge til Helsingborg. Den fortsætter derefter videre som Rønnebær Allé, og ender til sidst i Nørrevej i Snekkersten.

Referencer 

Ringveje i Danmark
Transport i Helsingør
Wandelhavet

Wandelhavet (også kendt som McKinleyhavet) er et farvand i Ishavet der strækker fra Nordøstgrønland til Svalbard. Dette arktiske hav ligger på den 82. nordlige breddekreds og 21. vestlige længdekreds. Havet længere mod nord og nordvest er tilfrosset året rundt. Wandelhavet går så langt vest som til Kap Morris Jesup, hvor det mødes med Lincolnhavet. Mod syd går det til Nordøstrundingen. Wandelhavet forbinder Grønlandshavet mod syd og Framstrædet.

Wandelhavet er opkaldt efter den danske søofficer C.F. Wandel, der deltog i flere ekspeditioner omkring Grønland.

Referencer 

Ishavet
Farvande i Grønland
Lincolnhavet

Lincolnhavet er et farvand i Ishavet, der strækker sig fra Kap Columbia, Canada i vest til Kap Morris Jesup, Grønland i øst. Den nordlige grænse er bestemt til at være storcirklen mellem de to hovedland. Det er dækket af havis igennem hele året, og har det tykkeste lag is i Ishavet, der kan være op til 15 m tykt. Vanddybden er 100-300 m. Vand og is fra Lincolnhavet løber videre ud i Robesonkanalen, der er den nordligste del af Nares Strædet.

Havet er opkaldt efter Robert Todd Lincoln, den tidligere amerikanske krigsminister, under Adolphus Greelys polarekspedition i 1881–1884 til Lady Franklin Bay.

Alert, det nordligste fast beboede sted i verden, er det eneste beboede sted langs kysten af Lincolnhavet. Øst for Lincolnhavet ligger Wandelhavet.

Referencer 

Ishavet
Farvande i Grønland
Farvande i Canada
Gyrid Olavsdatter

Gyrid Olavsdatter (Gyritha hos Arild Huitfeldt) var en svensk kvinde som efter traditionen var af kongeligt blod. Hendes far var ifølge sagaberetnigerne Olav Bjørnsson, bror til Erik Sejrsæl, som han var samkonge med før han døde. Hun skulle således ifølge disse beretninger have været søster til Styrbjørn den Stærke. Efter at Styrbjørn blev uvenner med sin onkel og drog i landflygtighed forlod også Gyrid landet. Da Styrbjørn indgik i en dynastisk forbindelse med den aldrende konge af Danmark, Harald Blåtand, omkring 985 ved at gifte sig med dennes datter Thyra Haraldsdatter, blev Gyrid samtidigt gift med danskekongen.

Antagelig var det ikke noget heldigt giftermål for Gyrids vedkommende. Den danske konge var en ældre mand og døde ikke lang tid efter. Hans søn Svend Tveskæg havde næppe noget til overs for farens seneste hustru, og broren Styrbjørn døde også kort tid efter, at hun var blevet gift, i et slag ved Fyrisvall mod onklen Erik Sejrsæl. Herefter forsvinder Gyrid ud af sagafortællingerne.

Referencer 

Personer fra vikingetiden
Danskere i 900-tallet
Ikke-regerende dronninger af Danmark
Reconquista (Argentina)

Reconquista er by i Provincia de Santa Fe i Argentina med tæt på 100.000 indbyggere ( 2010). Reconquista ligger nær udløbet af floden Paraná.

Personer fra Reconquista 
 Den verdensberømte fodboldspiller Gabriel Batistuta blev født i denne by.

 
Byer i Argentina
Etableret i 1872
Havnebyer
Renault 4

Renault 4 var en fransk minibil, der blev produceret fra 1961 til 1993.

Renault 4 debuterede ved Paris Motor Show i 1961, og var i direkte konkurrence med Citroën 2CV, der blev lanceret 13 år tidligere i 1948. Modellen blev hurtigt meget populær, og blev i alt produceret i 8.135.424 eksemplarer i dens 32 år lange levetid.

Teknik 
I starten fandtes Renault 4 med en 0,7 liters 4-cylindret motor og 3-trins manuel gearkasse. Senere fulgte en 845 cm³-motor med 34 hestekræfter og en 4-trins manuel gearkasse. 0-100 km/t tog 26 sekunder, og farten toppede ved 123 km/t. Senere blev motorer på 1,0 og 1,1 liter tilføjet.

Undervognen i Renault 4 var aldeles særpræget, da man brugte tværliggende torsionsstænger til baghjulsophæget, hvilket gav mere plads i kabinen. Da torsionsstængerne lå side om side, var akselafstanden længere i den ene side end den anden. Denne kombination blev senere ført videre på Renault 16 og Renault 5 m.fl. Forhjulsophænget benyttede langsliggende torsionsstænger. Systemet var stærkt inspireret af Citroën H som kørte med et lignende system også med uens akselafstand.

Renault 4 som postbil 
I 1962 anskaffede det danske postvæsen de første 5 styk Renault 4 van, eller F4 som varevognen blev kaldt, på prøve. Bilens terrængående egenskaber, bekvemme adgang til varerummet, driftsikkerheden og få udgifter til vedligeholdelse, gjorde den til den ideelle postbil. Over 8.000 Renault 4 van blev erhvervet mellem 1962 og 1988, hvor modellen var i tro tjeneste hos postvæsnet. Den sidste Renault 4 postbil blev dog først taget ud af tjeneste i 1999.

Versioner

Referencer

Eksterne henvisninger 

04
Minibiler
Forhjulstrukne biler
Biler introduceret i 1961
Biler fra 1960'erne
Biler fra 1970'erne
Biler fra 1980'erne
Biler fra 1990'erne
Ring 1 (Helsingør)

Ring 1 ofte benævnt  O1 er en ca. 2,3 km lang ringvej, der går uden Helsingør C. Ringvejen skal være med til at få den tunge trafik uden om Helsingør midtby, Vejen består af  Kongevejen, Trækbanen, Møllebakken, IL Tvedesvej, Allegade, Havnegade, Jernbanegade og Kongevejen igen. Den skal være med til at fordele trafikken ud til de store indfaldsveje, som Kongevejen E47, Ring 2, Ring 3, som går mod Hillerød, og København, samt mod  færgen til Helsingborg.

Vejen starter i Kongevejen og føres mod nord. Vejen føres derfra videre som Trækbanen, og passere sekundærrute 205 Møllebakken samt IL Tvedesvej og (sekundærrute 237) Allegade,den forsætter derefter videre som Havnegade og Jernbanegade, og ender til sidst i Kongevejen..

Kilder 

Ringveje i Danmark
Transport i Helsingør
Beau Brummell

George Bryan "Beau" Brummell (7. juni 1778 – 30. marts 1840) var en ikonisk figur i regencytidens England, dandy og ven af kronprinsen, den senere kong Georg 4. Han etablerede moden for mænd og afviste det overdrevent udsmykkede tøj til fordel for det perfekt tilrettede og skræddersyede. Dette look var baseret på mørke jakker, bukser i fuld længde i stedet for knæbukser og lange strømper og en pletfri skjorte, der om halsen havde en kravat bundet i en kunstfærdig knude.

Beau Brummell bliver krediteret for at introducere og etablere moden, som moderne mænd bruger, med jakkesæt og slips. Han påstod, at det tog ham fem timer at iklæde sig sit tøj, og at han anbefalede at pudse støvler med champagne. Denne type tøj kaldes dandyism.

Tidligere var det især regenter, hoffet og adelen, der havde dikteret moden, men Brummell formåede at blive toneangivende inden for beklædning på trods af, at han kom fra borgerskabet.
Han havde arvet en stor sum penge og omgikkes de højere kredse i London. Som følge af et stort forbrug endte han dog med at måtte flygte til Frankrig for at undgå gældsfængsel i England, og han døde af syfilis som en fattig mand.

Referencer

Litteratur 
Jesse, Captain William. The Life of Beau Brummell. Udgivet i to bind. vol.1 og vol.2
Barbey d'Aurevilly, Jules. Of Dandyism and of George Brummell, 1845
Wharton, Grace and Philip. Wits and Beaux of Society. New York: Harper and Brothers, 1861
Lewis, Melville. Beau Brummell: His Life and Letters. New York: Doran, 1925
Campbell, Kathleen. Beau Brummell. London: Hammond, 1948
Moers, Ellen. The Dandy: Brummell to Beerbohm. London: Secker and Warburg, 1960
Nicolay, Claire. Origins and Reception of Regency Dandyism: Brummell to Baudelaire. Ph.D. diss., Loyola U of Chicago, 1998
Kelly, Ian. Beau Brummell: The Ultimate Dandy. Hodder & Stoughton, 2005

Eksterne henvisninger 

Cricketspillere fra England
Personer fra London
Ring 2 (Holstebro)

Ring 2  ofte benævnt O2 er en ringvej der løber halvvejs rundt omkring Holstebro.

Vejen består af Ringvejen (rute 11) – Nordre Ringvej O2.

Ring 2 er med til at tage den tunge trafik der ikke har et ærinde i Holstebro Centrum til at køre uden om, så byen bliver aflastet for meget gennemkørende trafik.

Forlængelsen af Nordre Ringvej åbnede den 2. november 2017.

Ringvejen er med til at fordele trafikken ud til de store indfaldsveje, som den østlige del af Nordre Ringvej som i 2018 kommer til at tilslutte Holstebromotorvejen (rute 18) der går mod Herning, Rasmus Færchs Vej (sekundærrute 189) der går mod Skive, Viborgvej (rute 16) der går mod Viborg, Herningvej der går mod Herning, Skjernvej  (primærrute 11) der går mod Skjern, og Ringkøbing vej (rute 16) der går mod Ringkøbing.

Noter 

Bygninger, konstruktioner og anlæg i Holstebro
Ringveje i Danmark
Transport i Holstebro
Museet Ribes Vikinger

Museet Ribes Vikinger er et kulturhistorisk museum, der beskæftiger sig med vikingetiden og middelalderen i Ribe i Sydvestjylland. Museet indeholder udstillinger fra forskellige udgravning i Ribe, som bl.a. en fra Ribe Domkirke der foregik fra 2008-2012.

Museet er en del af Sydvestjyske Museer efter en sammenlægning i 2008.

Besøgstal 
2016: 55.889
2020: 22.968
2021: 19.881

Referencer

Eksterne henvisninger 

Museer i Region Syddanmark
Historiske museer i Danmark
Bygninger, konstruktioner og anlæg i Ribe
Vikingetidsmuseer
Museer etableret i 1992
Kultur i Ribe
Ring 2 (Odense)

Ring 2 (O2) er en cirka 18 km lang ringvej, der løber rundt om Odense. Ringvejen er med til at lede den tunge trafik uden om centrum og fordele trafikken mod Svendborg, København og Kolding.

Forløb 
Ring 2 forløber ad Rismarksvej, Odinsbro, Ejbygade, Ørbækvej, Munkerisvej, Hunderupgade, Tietgens Allé, Kløvermosevej og Middelfartvej. Ringruten har forbindelse til sekundærruterne 160, 161, 162, 165, 167, 168, 301, 303 og 311, og via sekundærruterne 161 og 168 er der direkte forbindelse til Fynske Motorvej E20, mens der via sekundærrute 301 er direkte forbindelse til Svendborgmotorvejen Primærrute 9 samt Fynske Motorvej E20.

Kilder 

Gader i Odense
Ringveje i Danmark
Edin Murga

Edin Murga er en fodboldspiller fra Italien. Der spiller i Vendsyssel FF

Fodboldspillere fra Vendsyssel F.F.
Fodboldspillere fra Italien
Østre Alle

Østre Alle er en 3,7 kilometer lang og firesporet indfaldsvej, der forbinder Kridtsvinget og Nordjyske Motorvej med Aalborgs midtby, hvor den skal være med til at lede den tunge trafik uden om den sydlige del af byen. Vejen er også den eneste firesporede øst-vestgående trafikvej i Aalborgs midtby.

Vejens forløb 
Fra Kridtsvinget fra øst mod vest passerer Østre Alle (af større veje) Nyhavnsgade, Øster Sundby Vej, Østerbro-Hadsundvej, Langelandsgade, Samsøgade, Sohngårdsholmsvej-Bornholmsgade, Sønderbro, Håndværkervej og Dag Hammarskjølds Gade. Østre Alle ender i krydset Hobrovej-Kong Christians Alle-Vesterbro-Østre Alle. Der er fra Østre Alle således forbindelse til Vejgaard, Aalborg Midtby, Øgadekvarteret, Eternitten, Kærby, Hobrovejskvarteret og Hasseris.

Referencer 

Gader i Aalborg
Indfaldsveje i Danmark